paragraph_text: Twin Peaks je američka televizijska serija koja se u SAD-u počela prikazivati 8. travnja 1990. godine, a završila s emitiranjem 10. lipnja 1991. godine. Sveukupno je snimljeno 30 epizoda serije, od čega prvih 8 epizoda (uključujući i Pilot epizodu) spada u prvu sezonu, a ostalih 22 epizode sačinjavaju kompletnu drugu sezonu serije. Iz početka zamišljena kao mini-serija od 8 nastavaka, zbog enormne popularnosti i velike gledanosti snimanje serije produženo je i na dodatne 22 epizode druge sezone. Kreatori "Twin Peaksa" su David Lynch i Mark Frost, a sama serija danas se smatra jednom od najkultnijih i najpoznatijih televizijskih serija ikad snimljenih.